**Zápisnica č. 2/2023**

**zo zasadnutia správnej rady Historického ústavu SAV, v.v.i. dňa 30. marca 2023**

Prítomní: P. Bystrický, M. Hanula, S. Michálek, D. Segeš, M. Zvalová (prizvaný hosť)

Ospravedlnená: D. Duchoňová (choroba)

Zasadanie otvoril a viedol predseda správnej rady Historického ústavu SAV, v.v.i. (ďalej aj správna rada) S. Michálek. Ako pozvaný hosť sa zasadnutia zúčastnila ekonómka organizácie M. Zvalová, ktorá bola prítomná pri prerokovaní prvých dvoch bodov programu. Prerokované boli nasledovné body programu, ktorý prítomní členovia správnej rady schválili:

**1.** **Účtovná závierka za rok 2022 a inventarizácia HÚ SAV, v.v.i. k 31. 12. 2022**

Správna rada sa na základe informácií a podkladov M. Zvalovej oboznámila a následne prerokovala účtovnú závierku HÚ SAV, v.v.i. za rok 2022. Oboznámila sa s inventarizáciou majetku, záväzkov a rozdielu majetku HÚ SAV, v.v.i. k 31. 12. 2022. Materiály budú zaslané na schválenie Dozornej rade HÚ SAV, v.v.i.

**2. Rozpočet HÚ SAV, v.v.i. na rok 2023**

M. Zvalová predstavila členom správnej rady návrh rozpočtu organizácie na rok 2023. Správna rada schválila návrh rozpočtu vychádzajúci zo zmlúv a dodatkov k zmluvám platných k 31. 3. 2023.

**3. Nové projekty ústavu**

Predseda správnej rady oboznámil správnu radu s prípravou nových projektov Vega, ktoré budú podané v priebehu apríla 2023.

**4. Doktorandské štúdium**

Predseda správnej rady informoval o nových témach doktorandského štúdia.

**5. Rôzne**

Správna rada bola oboznámená s rokovaním vedeckej rady ústavu, ktorá schválila návrh na udelenie Čestnej plakety SAV Ľudovíta Štúra za zásluhy v humanitných a spoločenských vedách B. Ferenčuhovej.

Správna rada schválila návrh nominácie publikácie pracovníkov ústavu o dejinách automobilizmu (SABOL, M. – ĎURČO, M. – HALLON, Ľ. Automobilizmus na Slovensku v prvej polovici 20. storočia. Praha : Karolinum, 2022) na ocenenie SAV v kategórii vedecké publikácie.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.